FI Euroopan unionin virallinen lehti C 191/34

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu muutoshakemuksen julkaiseminen

(2017/C 191/07)

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

SUOJATUN ALKUPERÄNIMITYKSEN TAI SUOJATUN MAANTIETEELLISEN MERKINNÄN TUOTE-ERITELMÄN MUUN KUIN VÄHÄISEN MUUTOKSEN HYVÄKSYMISTÄ KOSKEVA HAKEMUS

Asetuksen (EU) N:o 1151/2012 53 artiklan 2 kohdan ensimmäisen alakohdan mukainen muutoksen hyväksymistä koskeva hakemus

”PERA DELL’EMILIA ROMAGNA”

EU-nro: PGI-IT-02192 – 28.9.2016

SAN ( ) SMM ( X )

1. Hakijaryhmä ja oikeutettu etu

Centro Servizi Ortofrutticoli

Osoite: Via Bologna, 534 44040 Ferrara ITALIA Puhelin: +39 0532904511 Faksi +39 0532904520 Sähköpostiosoite: info@csoservizi.com

Centro Servizi Ortofrutticoli on 14. lokakuuta 2013 annetun maa- ja metsätalousministeriön asetuksen (decreto) nro 12511 13 §:n 1 momentin nojalla oikeutettu muutoshakemuksen tekemiseen.

2. Jäsenvaltio tai kolmas maa

Italia

3. Eritelmän kohta, jota / kohdat, joita muutos koskee

— ☐ Tuotteen nimi — ☒ Tuotteen kuvaus — ☒ Maantieteellinen alue — ☒ Alkuperätodisteet — ☒ Tuotantomenetelmä — ☐ Yhteys maantieteelliseen alkuperään — ☒ Merkinnät — ☒ Muu [Pakkaaminen, Tarkastuslaitosta koskevat yksityiskohdat]

4. Muutoksen/muutosten tyyppi

— ☒ Rekisteröidyn SAN:n tai SMM:n tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti. — ☐ Rekisteröidyn SAN:n tai SMM:n, jonka yhtenäistä asiakirjaa (tai vastaavaa) ei ole julkaistu, tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

5. Muutos/muutokset

Tuotteen kuvaus

Eritelmän 2 artikla

Kohta

”Nimike ”Pera dell’Emilia Romagna” viittaa yksinomaan seuraavista päärynälajikkeista saataviin hedelmiin: Abate Fetel, Cascade, Conference, Decana del Comizio, Kaiser, Max Red Bartlett, Passa Crassana ja Williams.”

muutetaan seuraavasti:

”Nimike ”Pera dell’Emilia Romagna” viittaa yksinomaan seuraavista päärynälajikkeista saataviin hedelmiin: Abate Fetel, Cascade, Conference, Decana del Comizio, Kaiser, Max Red Bartlett, Passa Crassana, Williams, Santa Maria ja Carmen.”

Pera dell’Emilia Romagna -lajikkeiden valikoiman täydentämiseksi ja ajan tasalle saattamiseksi sekä päärynöiden saatavuuden aikaistamiseksi valikoimaan on lisätty seuraavat kaksi aikaisin kypsyvää lajiketta:

— Santa Maria: Santa Maria -lajiketta on viljelty Emilia-Romagnassa vuodesta 1948, ja sen viljelyalan hehtaarimäärä on kasvanut vuosien varrella. Sisällyttämällä lajike eritelmään varmistetaan lisäksi Pera dell’Emilia Romagna -päärynöiden pidempi saatavuusaika, sillä se on aikaisin kypsyvä kesällä poimittava lajike.

— Carmen: Tämän aikaisin kypsyvän lajikkeen tuotantomäärät ovat kasvussa Emilia-Romagnan alueella. Lajike on suhteellisen uusi, vaikka se onkin kahden perinteisen päärynälajikkeen, Guyot’n ja Bella di Giugnon, hybridi. Sisällyttämällä lajike eritelmään pidennettäisiin tuotteen saatavuusaikaa ja aikaistettaisiin ja täydennettäisiin kesälajikkeiden valikoimaa. Sillä myös korvattaisiin lajikkeet, joiden viljely on lopetettu.

Tämän muutoksen johdosta yhteenvedon (EUVL C 284, 8.11.2008, s. 9) 4.2 kohdan seuraava virke

”Pera dell’Emilia Romagna on seuraavista lajikkeista saatu tuote: Abate Fetel, Cascade, Conference, Decana del Comizio, Kaiser, Max Red Barlett, Passa Crassana ja Williams.”

muutetaan seuraavasti:

”Pera dell’Emilia Romagna on seuraavista lajikkeista saatu tuote: Abate Fetel, Cascade, Conference, Decana del Comizio, Kaiser, Max Red Barlett, Passa Crassana, Williams, Santa Maria ja Carmen.”

Eritelmän 6 artikla – yhteenvedon 4.2 kohta

Seuraavat teksti:

”Abate Fetel epikarppi vaaleanvihreästä kellertävään, kantauurteessa ja kukkaperän ympärillä ruosteenpunaisia täpliä; kalebassin muotoinen, pitkänomainen; halkaisija vähintään 55 millimetriä; sokeripitoisuus: (Brix) 13°; kovuuden enimmäisarvo 5; maultaan makea. Conference epikarppi kellanvihreä, kantauurteessa ruosteenpunaisia täpliä, jotka ulottuvat usein hedelmän alimpaan kolmannekseen; päärynän muotoinen, usein symmetrinen; halkaisija vähintään 55 millimetriä; sokeripitoisuus yli 13° Brix; kovuuden enimmäisarvo 5,5; maultaan makea. Decana del Comizio epikarppi sileä, vaaleanvihreästä kellertävään, auringon puolelta usein vaaleanpunainen, hajanaisia ruosteenruskeita täpliä; muodoltaan keilamainen; halkaisija vähintään 55 millimetriä; sokeripitoisuus yli 13° Brix; kovuuden enimmäisarvo 4,5; maultaan makean aromaattinen. Kaiser epikarppi karhea, koko pinnaltaan ruosteenruskea; kalebassin tai päärynän muotoinen; halkaisija vähintään 55 millimetriä; sokeripitoisuus yli 13° Brix; kovuuden enimmäisarvo 5,7; malto koostumukseltaan hienostunut, mehukas, suussa sulava ja hyvän makuinen. Williams ja Max Red Bartlett epikarppi sileä, pohjaväriltään keltainen, vaihtelevasti vaalean- tai kirkkaanpunaista, toisinaan raidallista pintaväritystä; pienen kvittenin tai päärynän muotoinen; halkaisija vähintään 60 millimetriä; sokeripitoisuus yli 12° Brix; kovuuden enimmäisarvo 6,5; maultaan makean aromaattinen. Cascade epikarppi, muoto, koko, keskimääräinen enimmäispaino, sokeripitoisuus yli 13° Brix, kovuuden enimmäisarvo ja maku lajikkeen erityisominaisuuksien mukaisesti. Passa Crassana epikarppi, muoto, koko, sokeripitoisuus yli 13° Brix, kovuuden enimmäisarvo ja maku lajikkeen erityisominaisuuksien mukaisesti.”

muutetaan seuraavasti:

”Abate Fetel epikarppi vaaleanvihreästä kellertävään, kantauurteessa ja kukkaperän ympärillä ruosteenpunaisia täpliä; kalebassin muotoinen, melko pitkänomainen; halkaisija vähintään 60 millimetriä; sokeripitoisuus vähintään 13° Brix; kovuuden enimmäisarvo 5 kg/0,5 cm2. Conference epikarppi kellanvihreä, kantauurteessa ruosteenpunaisia täpliä, jotka ulottuvat usein hedelmän alimpaan kolmannekseen; päärynän muotoinen, usein symmetrinen; halkaisija vähintään 60 millimetriä; sokeripitoisuus vähintään 13° Brix; kovuuden enimmäisarvo 5,5 kg/0,5 cm2. Decana del Comizio epikarppi sileä, vaaleanvihreästä kellertävään, auringon puolelta usein vaaleanpunainen, hajanaisia ruosteenruskeita täpliä; muodoltaan keilamainen; halkaisija vähintään 70 millimetriä; sokeripitoisuus vähintään 13° Brix; kovuuden enimmäisarvo 4,5 kg/0,5 cm2. Kaiser epikarppi karhea, koko pinnaltaan ruosteenruskea; kalebassin tai päärynän muotoinen; halkaisija vähintään 60 millimetriä; sokeripitoisuus vähintään 13° Brix; kovuuden enimmäisarvo 5,5 kg/0,5 cm2. Williams ja Max Red Bartlett epikarppi sileä, pohjaväriltään vihreänkeltainen, vaihtelevasti vaalean- tai kirkkaanpunaista, toisinaan raidallista pintaväritystä; pienen kvittenin tai päärynän muotoinen; halkaisija vähintään 60 millimetriä; sokeripitoisuus vähintään 12° Brix; kovuuden enimmäisarvo 6,5 kg/0,5 cm2. Cascade epikarppi pohjaväriltään vaaleanvihreä, kirkkaanpunaista pintaväritystä, ruosteenpunaisia täpliä 10–25 %:n alueella pinnasta; heterogeenisen tynnyrimäinen, vertikaalista ja poikittaissuuntaista asymmetriaa; halkaisija vähintään 60 millimetriä; sokeripitoisuus vähintään 13° Brix; kovuuden enimmäisarvo 5,5 kg/0,5 cm2. Passa Crassana epikarppi kiinteä, vihreä, ruosteenpunaisia lentisellejä; omenanmuotoinen, usein tynnyrimäinen; halkaisija vähintään 60 millimetriä; sokeripitoisuus vähintään 13° Brix; kovuuden enimmäisarvo 6,5 kg/0,5 cm2. Santa Maria epikarppi sileä, pohjaväriltään vihreänkeltainen; päärynän tai typistetyn päärynän muotoinen; halkaisija vähintään 60 millimetriä; sokeripitoisuus vähintään 12° Brix kovuuden enimmäisarvo 6 kg/0,5 cm2. Carmen epikarppi pohjaväriltään vihreä, ruusunpunaista pintaväritystä; kalebassin muotoinen, hieman pitkänomainen; halkaisija vähintään 60 millimetriä; sokeripitoisuus vähintään 12° Brix kovuuden enimmäisarvo 6 kg/0,5 cm2.”

Korkean laadun takaamiseksi kokovaatimusta olisi kasvatettava. Abate Fetel, Conference ja Kaiser -lajikkeiden halkaisijan on nyt oltava vähintään 60 millimetriä aiemman 55 millimetrin sijasta. Decana del Comizio -lajikkeen halkaisijan on puolestaan oltava vähintään 70 millimetriä aiemman 55 millimetrin sijasta.

Sokeripitoisuuden merkinnät on standardoitu. Lisäksi makua koskeva kuvaus poistettiin tarpeettomana, sillä makuaistimus on täysin subjektiivinen, sitä ei voida todentaa eikä se siten ole eritelmän kannalta merkityksellinen. Eritelmään sisällytettävien lajikkeiden kuvausten standardoimiseksi kuvaavia parametrejä on lisätty ja/tai niitä on tarvittaessa täsmennetty. Santa Maria- ja Carmen-lajikkeille on lisätty täydelliset kuvaukset.

Selkeyden vuoksi on täsmennetty hedelmän kovuuden mittausyksikkö, joka on kärjellä hedelmän pintaan kohdistetun voiman (kg) ja paineen (cm2) välinen suhde.

Maantieteellinen alue

Eritelmän 3 artiklan a kohta

”a) Reggio Emilian maakunta: Casalgrande, Correggio ja Rubiera.”

muutetaan seuraavasti:

”a) Reggio Emilian maakunta: Casalgrande, Reggio Emilia, Correggio, Rubiera, San Martino in Rio ja Scandiano.”

Reggio Emilian maakunta: Eritelmään olisi lisättävä Reggio Emilian, San Martino in Rion ja Scandianon kunnat. Päärynää viljellään paljon näissä kunnissa ja erityisesti Reggio Emilian kunnassa. Kyseiset kunnat ovat lisäksi eritelmään jo kuuluvien, myös Modenan maakunnassa sijaitsevien kuntien naapurikuntia, joten niiden ilmasto-olosuhteet ja perinteet ovat hyvin samanlaiset kuin eritelmään kuuluvissa kunnissa.

Eritelmän 3 artiklan c kohta

”c) Ferraran maakunta: Argenta, Berra, Bondeno, Cento, Codigoro, Comacchio, Copparo, Ferrara, Formignana, Jolanda di Savoia, Lagosanto, Masi Torello, Massa Fiscaglia, Mesola, Fiscaglia, Migliarino, Migliaro, Mirabello, Ostellato, Poggio Renatico, Portomaggiore, Ro Ferrarese, S. Agostino, Tresigallo, Vigarano Mainarda ja Voghiera.”

muutetaan seuraavasti:

”c) Ferraran maakunta: Argenta, Berra, Bondeno, Cento, Codigoro, Comacchio, Copparo, Ferrara, Formignana, Jolanda di Savoia, Lagosanto, Masi Torello, Mesola, Fiscaglia, Mirabello, Ostellato, Poggio Renatico, Portomaggiore, Ro Ferrarese, S. Agostino, Tresigallo, Vigarano Mainarda ja Voghiera.”

Ferraran maakunta: Täsmennetään, että Ron kunnan oikea nimi on Ro Ferrarese. Lisäksi Fiscaglion kunta perustettiin 1. tammikuuta 2014 vierekkäisten Massa Fiscaglian, Migliarinon ja Migliaron kuntien yhdistyttyä. Fiscaglian kunta korvaa nyt kokonaan nämä aiemmin mainitut kolme kuntaa, eikä eritelmän kattama alue ole muuttunut.

Eritelmän 3 artiklan d kohta

”d) Bolognan maakunta: Anzona dell’Emilia, Argelato, Baricella, Bazzano, Bentivoglio, Budrio, Calderara di Reno, Castello d’Argile, Castelguelfo, Castelmaggiore, Crespellano, Crevalcore, Galliera, Granarolo dell’Emilia, Malalbergo, Medicina, Minerbio, Molinella, Mordano, Pieve di Cento, S. Agata Bolognese, S. Giorgio di Piano, S. Giovanni in Persiceto, S. Pietro in Casale ja Sala Bolognese.”

muutetaan seuraavasti:

”d) Bolognan maakunta: Anzola dell’Emilia, Argelato, Baricella, Valsamoggia – Loc. Bazzano, Bentivoglio, Budrio, Calderara di Reno, Castel d’Argile, Castelguelfo, Castelmaggiore, Valsamoggia – Loc. Crespellano, Crevalcore, Galliera, Granarolo dell’Emilia, Malalbergo, Medicina, Minerbio, Molinella, Mordano, Pieve di Cento, S. Agata Bolognese, S. Giorgio di Piano, S. Giovanni in Persiceto, S. Pietro in Casale ja Sala Bolognese.”

Bolognan maakunta: Painovirhe Anzola dell’Emilian kunnan nimessä on korjattu: oikea nimi on Anzola dell’Emilia, ei Anzona dell’Emilia. Bolognan maakunnassa perustettiin 1. tammikuuta 2014 Valsamoggian kunta vierekkäisten Bazzanon, Castello di Serravallen, Crespellanon, Monteveglion ja Savignon kuntien yhdistyttyä. Oikeiden paikannimien päivittämiseksi Valsamoggian kunnan nimi lisättiin luetteloon ennen Bazzanon ja Crespellanon kuntien nimiä. Tuotantoalueet ovat tässäkin pysyneet ennallaan.

Eritelmän 3 artiklan e kohta

”e) Ravennan maakunta: Alfonsine, Bagnacavallo, Conselice, Cotignola, Castelbolognese, Faenza, Fusignano, Lugo, Massalombarda, Ravenna, Russi, S. Agata sul Santerno ja Solarolo.”

muutetaan seuraavasti:

”e) Ravennan maakunta: Alfonsine, Bagnacavallo, Bagnara di Romagna, Conselice, Cotignola, Castelbolognese, Faenza, Fusignano, Lugo, Massalombarda, Ravenna, Russi, S. Agata sul Santerno ja Solarolo.”

Ravennan maakunta: Maantieteelliseen alueeseen sisällytetään Ravennan maakunnassa sijaitseva Bagnara di Romagnan kunta, jota ympäröivät kunnat kuuluvat jo kaikki eritelmään (Massalombarda, Lugo, Cotignola, Solarolo ja Mordano). Kunta sopii ihanteellisesti päärynän viljelyyn, ja sen ilmasto-olosuhteet ja perinteet ovat kunnan sijainnin vuoksi hyvin samanlaiset kuin eritelmään jo kuuluvissa kunnissa.

Tuotantomenetelmä

Eritelmän 4 artikla

Virke

”Kastelu, lannoitus ja muut viljelyyn liittyvät toimenpiteet on suoritettava Emilia Romagnan alueen toimivaltaisten viranomaisten vahvistamien yksityiskohtaisten sääntöjen mukaisesti.”

poistetaan.

Viljelyyn liittyviä toimenpiteitä koskeva osa poistetaan siksi, että kaikkien tilojen on noudatettava kyseisiä vaatimuksia. Sääntelyn kehityksen ja tiettyjen edellytysten sitovuuden vuoksi tiettyjä vaatimuksia on joka tapauksessa noudatettava, joten niitä ei ole tarpeen mainita erikseen eritelmässä.

Virke

”Sallitut istutusvälit ovat yleisen käytännön mukaisia, ja uusien tarhojen istutustiheys saa olla enintään 3 000 taimea hehtaaria kohti.”

muutetaan seuraavasti:

”Sallitut istutusvälit ovat yleisen käytännön mukaisia, ja uusien tarhojen istutustiheys saa olla enintään 6 000 taimea hehtaaria kohti.”

Teknisen kehityksen ja innovaation ansiosta ja siksi, että uusia perusrunkoja on hyvin saatavilla, päärynäpuita voidaan istuttaa huomattavasti aiempaa tiheämpään. Viljelytekniikan viimeaikaisen kehityksen ansiosta hehtaarille istutettavien puiden määrää voidaan lisätä ja sitä kautta vähentää tarhojen tuottamattomia kausia sekä standardoida ja parantaa tuotteen laatua. Vaikka hehtaarille istutettavien puiden tarkkaa määrää ei ole asetettu, enimmäismääräksi on kohtuullista vahvistaa 6 000 puuta, jotta tuotteen korkea laatu voidaan säilyttää samalla, kun kunnioitetaan perinteisiä viljelymenetelmiä.

Virke

”Päärynäpuut on leikattava vähintään kerran talvessa ja kahdesti kasvukauden aikana.”

poistetaan.

Leikkausten määrän rajoitus poistetaan, jotta viljelijät voivat leikata puut sen mukaan, mikä on tarpeen hyvien viljelykäytäntöjen noudattamiseksi.

Virke

”Sallittujen lajikkeiden enimmäistuotos saa olla 45 000 kilogrammaa hehtaaria kohti.”

muutetaan seuraavasti:

”Sallittujen lajikkeiden enimmäistuotos saa olla 55 000 kilogrammaa hehtaaria kohti.”

Virke

”Emilia-Romagnan alueen viranomaiset vahvistavat vuosittain 15. päivään heinäkuuta mennessä edellä mainittujen sääntöjen rajoissa ja kasvukauden vaihtelut sekä viljelyn ympäristöedellytykset huomioon ottaen ohjeellisen keskimääräisen yksikkökohtaisen tuotannon kullekin 2 artiklassa tarkoitetulle lajikkeelle.”

poistetaan.

Kohta on vanhentunut voimassa olevaan lainsäädäntöön nähden.

Virkkeet

”Kylmävarastojen kosteus- ja lämpötila-arvojen on oltava 4:n ja 6:n celsiusasteen välillä. Keväällä kaupan pidettäviksi tarkoitetut lajikkeet on säilytettävä säätöilmavarastossa.”

poistetaan.

Lämpötila-arvoja ei ole tarpeen täsmentää, koska eritelmässä edellytetään jo kylmätekniikan käyttämistä. Erittelyssä vahvistettujen säilytyslämpötilojen vuoksi tuotteen optimaalinen säilytys on vaikeaa. Mainitut lämpötilat sopivat esijäähdytykseen mutta eivät tuotteen asianmukaiseen kylmävarastointiin siten, että sen laadulliset ja aistinvaraiset ominaisuudet pystyttäisiin säilyttämään. Viittaus keväällä kaupan pidettävien lajikkeiden säilytykseen säätöilmavarastossa poistetaan, jotta tuottajat voisivat käyttää muita säilytysmenetelmiä.

Alkuperätodisteet

Eritelmän 5 artikla

Seuraava teksti:

”Emilia-Romagnan alueen viranomaiset varmistavat edellä 4 artiklassa tarkoitettujen asianmukaisten teknisten edellytysten täyttymisen. Pera dell’Emilia Romagnan tuotantoon sopivat päärynäpuut kirjataan asianmukaiseen rekisteriin, joka laaditaan, saatetaan ajan tasalle ja julkaistaan vuosittain. Jäljennöstä rekisteristä säilytetään kaikissa asianomaiseen tuotantoalueeseen kuuluvissa kunnissa. Maatalouden, elintarvikealan ja metsätalouden resursseista vastaava ministeriö ilmoittaa rekisteröintiä, vuosittaisia tuotantoilmoituksia sekä vastaavia vahvistuksia, joiden tarkoituksena on varmistaa maantieteellisen merkinnän mukaisesti vuosittain hyväksyttävä ja sitä käyttäen kaupan pidettävä tuotanto, koskevaa asianmukaista ja soveltuvaa valvontaa varten mukautettavat yksityiskohtaiset säännöt.”

poistetaan ja korvataan seuraavasti:

”Kaikkia tuotantovaiheita valvotaan rekisteröimällä tulevat ja lähtevät määrät. Tällä tavoin sekä merkitsemällä viljelylohkot, tuottajat ja pakkaajat valvontaelimen ylläpitämiin rekistereihin ja ilmoittamalla valvontaelimelle tuotteiden määrät varmistetaan tuotteen alkuperä ja jäljitettävyys. Valvontaelin tekee tarkastuksia kaikille rekistereihin merkityille luonnollisille henkilöille ja oikeushenkilöille eritelmän ja siihen liittyvän valvontasuunnitelman mukaisesti.”

Alkuperätodisteita koskeva artikla on korvattu ja mukautettu kokonaan, sillä alkuperäisessä artiklassa viitattiin sellaisiin menetelmiin ja välineisiin, joita ei enää käytetä. Uusi artikla on nykyisten valvontamenettelyjen mukainen.

Pakkaaminen ja merkinnät

Eritelmän 7 artikla

Kohta

””Pera dell’Emilia Romagna” on saatettava kulutukseen missä tahansa Euroopan yhteisössä voimassa olevan lainsäädännön mukaisesti hyväksytyssä pakkauksessa, kuten

60 × 80, 80 × 120 tai 100 × 120 monikerroksisissa kennopakkauksissa,

30 × 40 yksi- tai monikerroksisissa pahvi/puu/muovilaatikoissa,

40 × 60 yksi- tai monikerroksisissa pahvi/puu/muovilaatikoissa,

irtotavarana 20 × 30 yksikerroksisissa laatikoissa,

tai yhden tai useampia hedelmiä sisältävissä suljetuissa pakkauksissa (rasioissa, koreissa, laatikoissa jne.).”

muutetaan seuraavasti:

””Pera dell’Emilia Romagna” on saatettava kulutukseen missä tahansa Euroopan yhteisössä voimassa olevan lainsäädännön mukaisesti hyväksytyssä pakkauksessa.”

Viittaukset erityyppisiin pakkauksiin poistetaan, koska ne on lueteltu kyseisessä artiklassa ainoastaan esimerkinomaisesti ja koska eritelmässä täsmennetään jo, että pakkausten on oltava voimassa olevan lainsäädännön mukaisia.

Virke

”Laatikoissa ja kennopakkauksissa olevien SMM-tuotteiden tunnistamiseksi pakkauksiin pakattujen hedelmien kokonaismäärästä vähintään 70 prosenttia on varustettava logolla.”

muutetaan ja täydennetään seuraavasti:

”Laatikoissa ja kennopakkauksissa olevien SMM-tuotteiden tunnistamiseksi pakkauksiin pakattujen hedelmien kokonaismäärästä vähintään 70 prosenttia on varustettava erillisellä tarralla. Jos päärynöissä ei ole tarroja, pakkaukset, kuten laatikot ja kennopakkaukset, on vaihtoehtoisesti varustettava sinetillä siten, että sisältöä ei voida poistaa rikkomatta sinettiä. Sinetillä varustetuista pakkauksista tai laatikoista peräisin olevaa tuotetta voidaan myös myydä myyntipaikalla irtotavarana edellyttäen, että tuote sijoitetaan erityisesti merkittyihin osastoihin tai säiliöihin, joissa on näkyvillä samat merkinnät, jotka koskevat pakkauksia.”

Merkinnöistä on riittävää todeta, että hedelmät on varustettava tarroilla, joten ilmaisu ”logolla” poistetaan. Sen varmistamiseksi, että kuluttaja voi jäljittää tuotteen, on lisätty kaksi muuta tarkkaan määriteltyä esimerkkitapausta:

1) Kun hedelmässä ei ole tarraa: tunnistamisen varmistamiseksi on täsmennettävä, että pakkauksen on oltava varustettu sinetillä, jotta estetään sisällön poistaminen sinettiä rikkomatta.

2) Kun tuote myydään irtotavarana: eritelmään on lisätty ohjeet tuotteen myymisestä irtotavarana siten, että tunnistaminen varmistetaan.

Virke

”Tuote saatetaan markkinoille 10. päivän elokuuta ja seuraavan vuoden 31. päivän toukokuuta välisenä aikana.”

muutetaan seuraavasti:

”Tuote saatetaan markkinoille 25. päivän heinäkuuta ja seuraavan vuoden 31. päivän toukokuuta välisenä aikana.”

Muutos liittyy läheisesti siihen, että eritelmään on lisätty kaksi aiemmin kypsyvää lajiketta, Santa Maria ja Carmen. Markkinoille saattamista on siis asianmukaista aikaistaa 25. päivään heinäkuuta.

Kohta

”Pakkauksiin on merkittävä samankokoisin painokirjaimin sanat ”Pera dell’Emilia Romagna” ja suoraan sen alle merkitään lajike ja sanat ”Indicazione Geografica Protetta” (suojattu maantieteellinen merkintä). Samassa näkökentässä on oltava pakkaajan nimi, toiminimi ja osoite sekä alkuperäinen bruttopaino.”

muutetaan seuraavasti:

”Pakkauksiin on merkittävä sanat ”Pera dell’Emilia Romagna” ja suoraan sen alle merkitään sanat ”Indicazione Geografica Protetta” (suojattu maantieteellinen merkintä) tai lyhenne ”PGI” ja lajikkeen nimi. Samassa näkökentässä on oltava pakkaajan nimi, toiminimi ja osoite.”

Seuraavat seikat on ilmoitettu oikein ja aiempaa selvemmin:

1) Sanamuoto: Muutos ei vaikuta sisältöön, vaan siinä on täsmennetty oikea järjestys (”Pera dell’Emilia Romagna” ja suoraan sen alle sanat ”Indicazione Geografica Protetta” (suojattu maantieteellinen merkintä) tai lyhenne ”PGI” ja lajikkeen nimi).

2) Paino: Voimassa olevissa merkintöjä koskevissa säännöksissä edellytetään bruttopainon sijasta nettopainon ilmoittamista. Edellytys perustuu lainsäädäntöön ja sitoo sellaisena kaikkia, joten maininta on aiheellista poistaa eritelmästä.

Seuraava kohta poistetaan:

”Graafista tunnusta voidaan käyttää merkinnöissä asianomaisten tuottajien pyynnöstä. Tunnuksen on vastattava yksiselitteisesti figuratiivisen tai erityisen logon kuvaa, myös väreiltään, ja sitä on käytettävä aina maantieteellisen merkinnän yhteydessä.”

Kohta on aiheellista poistaa tekstistä, sillä eritelmässä ei esitetä graafista tunnusta.

Virke

”Vientiin tarkoitetuissa erissä on oltava myös merkintä ”Tuotettu Italiassa”.”

poistetaan.

Virke on aiheellista poistaa, sillä tuotantomaa on merkittävä voimassa olevan lainsäädännön mukaisesti.

Muu (Tarkastuslaitosta koskevat yksityiskohdat)

Eritelmään on lisätty tarkastuslaitosta koskevat yksityiskohdat.

YHTENÄINEN ASIAKIRJA

”PERA DELL’EMILIA ROMAGNA”

EU-nro: PGI-IT-02192 – 28.9.2016

SAN ( ) SMM ( X )

1. Nimi

”Pera dell’Emilia Romagna”

2. Jäsenvaltio tai kolmas maa

Italia

3. Maataloustuotteen tai elintarvikkeen kuvaus

3.1 Tuotteen tyyppi

Luokka 1.6 Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta

Pera dell’Emilia Romagna (SMM) on seuraavista lajikkeista saatu tuote: Abate Fetel, Cascade, Conference, Decana del Comizio, Kaiser, Max Red Barlett, Passa Crassana, Williams, Santa Maria ja Carmen.

Kulutukseen saatettaessa SMM-tuotteella ”Pera dell’Emilia Romagna” on oltava seuraavat ominaisuudet:

Abate Fetel

epikarppi vaaleanvihreästä kellertävään, kantauurteessa ja kukkaperän ympärillä ruosteenpunaisia täpliä; kalebassin muotoinen, melko pitkänomainen; halkaisija vähintään 60 millimetriä; sokeripitoisuus vähintään 13° Brix; kovuuden enimmäisarvo 5 kg/0,5 cm2.

Conference

epikarppi kellanvihreä, kantauurteessa ruosteenpunaisia täpliä, jotka ulottuvat usein hedelmän alimpaan kolmannekseen; päärynän muotoinen, usein symmetrinen; halkaisija vähintään 60 millimetriä; sokeripitoisuus vähintään 13° Brix; kovuuden enimmäisarvo 5,5 kg/0,5 cm2.

Decana del Comizio

epikarppi sileä, vaaleanvihreästä kellertävään, auringon puolelta usein vaaleanpunainen, hajanaisia ruosteenruskeita täpliä; muodoltaan keilamainen; halkaisija vähintään 70 millimetriä; sokeripitoisuus vähintään 13° Brix; kovuuden enimmäisarvo 4,5 kg/0,5 cm2.

Kaiser

epikarppi karhea, koko pinnaltaan ruosteenruskea; kalebassin tai päärynän muotoinen;

halkaisija vähintään 60 millimetriä; sokeripitoisuus vähintään 13° Brix; kovuuden enimmäisarvo 5,5 kg/0,5 cm2.

Williams ja Max Red Bartlett

epikarppi sileä, pohjaväriltään vihreänkeltainen, vaihtelevasti vaalean- tai kirkkaanpunaista, toisinaan raidallista pintaväritystä; pienen kvittenin tai päärynän muotoinen; halkaisija vähintään 60 millimetriä; sokeripitoisuus vähintään 12° Brix; kovuuden enimmäisarvo 6,5 kg/0,5 cm2.

Cascade

epikarppi pohjaväriltään vaaleanvihreä, pintaväriltä kirkkaan punainen ja ruosteenpunaisia täpliä 10–25 %:n alueella pinnasta; heterogeenisesti tynnyrimäinen, vertikaalista ja poikittaissuuntaista asymmetriaa; halkaisija vähintään 60 millimetriä; sokeripitoisuus vähintään 13° Brix; kovuuden enimmäisarvo 5,5 kg/0,5 cm2.

Passa Crassana

epikarppi kiinteä, vihreä ja ruosteenpunaisia lentisellejä; omenanmuotoinen, usein tynnyrimäinen; halkaisija vähintään 60 millimetriä; sokeripitoisuus vähintään 13° Brix; kovuuden enimmäisarvo 6,5 kg/0,5 cm2.

Santa Maria

epikarppi sileä, pohjaväriltään vihreänkeltainen; päärynän tai typistetyn päärynän muotoinen; halkaisija vähintään 60 millimetriä; sokeripitoisuus vähintään 12° Brix; kovuuden enimmäisarvo 6 kg/0,5 cm2.

Carmen

epikarppi vihreä, ruusunpunaisia pintoja; kalebassin muotoinen, hieman pitkänomainen; halkaisija vähintään 60 millimetriä; sokeripitoisuus vähintään 12° Brix; kovuuden enimmäisarvo 6 kg/0,5 cm2.

3.3 Rehu (vain eläinperäiset tuotteet) ja raaka-aineet (vain jalostetut tuotteet)

—

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Kaikkien tuotantovaiheiden viljelystä sadonkorjuuseen on tapahduttava 4 kohdassa yksilöidyllä maantieteellisellä alueella.

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Laatikoissa ja kennopakkauksissa olevien SMM-tuotteiden tunnistamiseksi pakkauksiin pakattujen hedelmien kokonaismäärästä vähintään 70 prosenttia on varustettava erillisellä tarralla.

Jos päärynöissä ei ole tarroja, pakkaukset, kuten laatikot ja kennopakkaukset, on vaihtoehtoisesti varustettava sinetillä siten, että sisältöä ei voida poistaa rikkomatta sinettiä.

Sinetillä varustetuista pakkauksista tai laatikoista peräisin olevaa tuotetta voidaan myös myydä myyntipaikalla irtotavarana edellyttäen, että tuote sijoitetaan erityisesti merkittyihin osastoihin tai säiliöihin, joissa on näkyvillä samat merkinnät, jotka koskevat pakkauksia.

3.6 Tuotteen, johon rekisteröity nimi viittaa, merkitsemistä koskevat erityiset säännöt

Sanotun kuitenkaan rajoittamatta asiaa koskevan lainsäädännön noudattamista pakkauksissa on oltava teksti

”Pera dell’Emilia Romagna – Indicazione Geografica Protetta” (suojattu maantieteellinen merkintä) sekä tiedot, joista ilmenee pakkaajan nimi, toiminimi ja osoite, tuotteen kaupallinen laatuluokka ja kokoluokitus.

4. Maantieteellisen alueen tarkka rajaus

a) Reggio Emilian maakunta: Casalgrande, Reggio Emilia, Correggio, Rubiera, San Martino in Rio ja Scandiano.

b) Modenan maakunta: Bastiglia, Bomporto, Campogalliano, Camposanto, Carpi, Castelfranco Emilia, Castelnuovo Rangone, Cavezzo, Concordia sulla Secchia, Finale Emilia, Formigine, Medolla, Mirandola, Modena, Nonantola, Novi di Modena, Ravarino, S. Cesario sul Panaro, S. Felice sul Panaro, S. Possidonio, S. Prospero, Savignano sul Panaro, Soliera, Spilamberto ja Vignola.

c) Ferraran maakunta: Argenta, Berra, Bondeno, Cento, Codigoro, Comacchio, Copparo, Ferrara, Formignana, Jolanda di Savoia, Lagosanto, Masi Torello, Mesola, Fiscaglia, Mirabello, Ostellato, Poggio Renatico, Portomaggiore, Ro Ferrarese, S. Agostino, Tresigallo, Vigarano Mainarda ja Voghiera.

d) Bolognan maakunta: Anzola dell’Emilia, Argelato, Baricella, Valsamoggia – Loc. Bazzano, Bentivoglio, Budrio, Calderara di Reno, Castello d’Argile, Castelguelfo, Castelmaggiore, Valsamoggia – Loc. Crespellano, Crevalcore, Galliera, Granarolo dell’Emilia, Malalbergo, Medicina, Minerbio, Molinella, Mordano, Pieve di Cento, Sant’Agata Bolognese, S. Giorgio di Piano, S. Giovanni in Persiceto, S. Pietro in Casale ja Sala Bolognese.

e) Ravennan maakunta: Alfonsine, Bagnacavallo, Bagnara di Romagna, Conselice, Cotignola, Castelbolognese, Faenza, Fusignano, Lugo, Massalombarda, Ravenna, Russi, Sant’ Agata sul Santerno ja Solarolo.

5. Yhteys maantieteelliseen alueeseen

SMM-tuote Pera dell’Emilia Romagna on läheisessä yhteydessä tuotantoalueen maaperä- ja ilmasto-olosuhteisiin ja tuottajien ammattitaitoon. Näiden tekijöiden ansiosta saadaan päärynöitä, joiden kemialliset, fysikaaliset ja aistinvaraiset erityisominaisuudet erottuvat muista ja joita pidetään kaupan Italian ja Euroopan markkinoilla Emilia Romagnalle tyypillisinä tuotteina. Koska päärynäpuu on erittäin kylmänarka, viljely on keskittynyt määritellylle alueelle, jonka vuotuiset keskilämpötilat ovat korkeammat kuin muualla Emilia Romagnassa ja jonka sademäärä on yleensä alhaisempi. Maa on muodostunut Po-joen tulvalietteestä, minkä vuoksi se sisältää runsaasti orgaanisia aineksia. Kyseinen alue on siinä määrin erikoistunut päärynänviljelyyn, että siellä tuotetaan lähes puolet Italian päärynöistä.

Eritelmän julkaisutiedot

(tämän asetuksen 6 artiklan 1 kohdan toinen alakohta)

Italian hallitus aloitti kansallisen vastaväitemenettelyn julkaisemalla 11. elokuuta 2016 Italian tasavallan virallisen lehden numerossa 187 ehdotuksen SMM-nimityksen ”Pera dell’Emilia Romagna” hyväksymiseksi.

Eritelmän täydellinen teksti on saatavissa internetosoitteessa http://www.politicheagricole.it/flex/cm/pages/ServeBLOB.php/L/IT/IDPagina/3335

tai

menemällä suoraan maa- ja metsätalousministeriön kotisivulle (www.politicheagricole.it), valitsemalla ensin ”Prodotti DOP e IGP” (ylhäällä oikealla), sen jälkeen ”Prodotti DOP, IGP e STG” (näytön vasemmassa laidassa) ja lopuksi ”Disciplinari di produzione all’esame dell’UE”.

(1) EUVL L 343, 14.12.2012, s. 1.